II. Tiykarǵi bólim - Ózbekstan respublikasí joqarí bilimlendiriw, ilim hám innovaciyalar ministrligi berdaq atindaǵi...

|
Ózbekstan respublikasí joqarí bilimlendiriw, ilim hám innovaciyalar ministrligi berdaq atindaǵi Qaraqalpaq Mámleketlik Universiteti
|
bet | 2/3 | Sana | 21.12.2023 | Hajmi | 33,33 Kb. | | #125825 |
Bog'liq Aqilbek rekreatsiyaII. Tiykarǵi bólim.
2.1. Turizm xizmetleri. Jaylastiriw qurallari.
Bul standart jaylastırıw quralları hám olarda usınıs etiletuǵın xızmetlerge tiyisli ulıwma talaplardı belgileydi.
Bul standarttıń qaǵıydaları keliwshilerdin waqtınshalıq jasawları ushın mólsherlengen hár qıylı jaylastırıw quralları hám olarda usınıs etiletuǵın xızmetlerge qollanıladı.
Bul standart jaylastırıw quralları xızmetlerin usınıs etetuǵın yuridikalıq hám fizikalıq shaxslar tárepinen qollanıw ushın mólsherlengen.
Túsindirme — Fizikalıq shaxslar Ózbekstan Respublikasınıń ámeldegi nızamshılıǵına muwapıq jaylastırıw quralları xızmetlerin usınıs etediler.
Jaylastırıw quralları xızmetleriniń qarıydarları, mámleket basqarıwı shólkemleri hám muwapıqlıqtı bahalaw shólkemleri jaylastırıw quralların tekseriw, bahalaw yamasa tán alıw waqtında da odan paydalanıwları múmkin.
Mámleket tártipke salıw shólkemleri kepillikine kiretuǵın májburiy talaplar 5-bólimde belgilengen. 6-bólimde belgilengen talaplar jaylastırıw qurallarınıń muwapıqlıǵın bahalaw ushın jaramlı.
Bul standart tiykarında túrli jaylastırıw qurallarına tiyisli talaplardı belgileytuǵın normativ hújjetler hám jaylastırıw quralları xızmetlerin orınlawshı -shólkemler standartları islep shıǵilıwı múmkin.
Normativ hújjetlerge siltemeler
Bul standartda tómendegi standartlarǵa normativ siltemelerden paydalanılǵan :
Óz DSt ISO 18513:2017 Turistik xızmetler. Mıymanxana hám turistlerdi jaylastırıw qurallarınıń basqa túrleri.
Óz DSt 5. 8:2006 (ISO/IEC 17030 :2003) Ózbekstan Respublikasınıń muwapıqlıqtı tastıyıqlaw milliy sisteması. Muwapıqlıqtı tastıyıqlaw belgisi. Qollanıw qaǵıydaları.
GOST 12. 1. 004-91 Pojarnaya bezopasnost. Obshiye trebovaniya.
Túsindirme — Usı standartdan paydalanǵanda silteme etilgen standartlardıń (klassifikaciyalar) Ózbekstan Respublikası aymaǵında bar ekenligin usı jıldıń 1-yanvarına shekem dúzilgen standartlar (klassifikaciyalaǵishlar) kórsetkishi boyınsha hám bıyılǵı jılda baspadan shıǵarılǵan tiyisli informaciya kórsetkishleri boyınsha tekseriw zárúr. Eger silteme etilgen hújjet almastırılǵan (ózgertirilgen) bolsa, ol halda usı standartdan paydalanǵanda almastırılǵan (ózgertirilgen) hújjetke ámel qılıw kerek. Eger silteme hújjeti almastırilmastan biykar etilgen bolsa, ol halda bul hújjetke silteme berilgen qaǵıydanıń bul siltemege qol qatılmas bólegi qollanıladı.
Atamalar hám tariypler.
Bul standartda Óz DSt ISO 18513 te keltirilgen atamalar, hám de tómendegi atamalar tiyisli tariypleri menen qollanılǵan:
Waqtınshalıq jasaw — keliwshilerdin 12 aydan kóp bolmaǵan izbe-iz múddette jasawı.
Jaylastırıw quralları xızmetlerin orınlawshı — jeke yamasa ijaraǵa alınǵan materiallıq bazada (jay, qurılıs, inventar) jaylastırıw quralları xızmetlerin usınıs etiwshi shaxs.
Qarıydar (keliwshi) — jaylastırıw quralları xızmetlerin alıw maqsetine iye bolǵan yamasa olardan paydalanatuǵın jasawshı hám xızmetlerdiń basqa qarıydarları.
Qánigelestirilgen jaylastırıw quralları — belgilengen wazıypası, qánigeligi, jumıs profili yaki iskerlik baǵdarına muwapıq, atap aytqanda turistik, salamatlandırıw, sport, fizikalıq -salamatlandırıw, tálim hám basqa qosımsha xızmetlerdi usınıs etiwshi jaylastırıw quralları.
Nomyer fondı — jaylastırıw jardeminde jasaw ushın turar -jay bólmeleriniń (nomerlerdiń) ulıwma sanı.
Jaylastırıw jardemindegi nomer — waqtınshalıq jasaw ushın zárúr bolǵan mebel, úskeneler hám inventarli bir yamasa bir neshe turar -jay bólmeleri/uyler.
Butik-otel — hár bir nomeri kem ushraytuǵın tárzde bezetilgen kishilew mıymanxana.
Rekreatsion xızmetler — salamatlandırıw, dem alıw, jaylastırıw, awqatlanıw, fizikalıq -salamatlandırıw xızmetlerin shólkemlestiriw boyınsha xızmetler hám bos waqıttı shólkemlestiriw xızmetlerin kompleksi.
Dem alıw úyi, dem alıw zonası — jaylastırıw, awqatlanıw, bos waqıttı shólkemlestiriw hám oyın -kulki xızmetlerin usınıs etiwshi, rekreatsion zonada jaylasqan qánigelesken jaylastırıw quralı.
Kvartira — belgilengen sanitariya, órtke qarsı, texnikalıq talaplarǵa juwap beretuǵın, keliwshiler jasawı ushın mólsherlengen, ijaraǵa beriletuǵın, bir yamasa bir neshe jasaw bólmelerinen, sonıń menen birge qarıydarlardıń jasaw menen baylanıslı bolǵan xojalıq hám basqa mútajliklerin qandırıw ushın mólsherlengen járdemshi bólmelerden dúziletuǵın, kóp kvartirali úydegi jasaw xanasi.
Jasaw ushın úy — belgilengen sanitariya, órtke qarsı, texnikalıq talaplarǵa juwap beretuǵın, keliwshiler jasawı ushın mólsherlengen, ijaraǵa beriletuǵın, bir yamasa bir neshe jasaw bólmelerinen, sonıń menen birge qarıydarlardıń jasaw menen baylanıslı bolǵan xojalıq hám basqa mútajliklerin qandırıw ushın mólsherlengen járdemshi bólmelerden dúziletuǵın, bólek jasaw jayı.
Belgilengen wazıypasına kóre jaylastırıw quralları tranzit hám maqsetine qaray bólinedi. Tranzit jaylastırıw quralları qısqa múddetli toqtap qalıw sharayatlarında keliwshilerge xizmet kórsetiw ushın mólsherlengen. Maqsetli jaylastırıw qurallarına qánigelestirilgen jaylastırıw quralları hám jumısqa baylanıslı bolǵan jaylastırıw quralları kiredi.
Turǵan jeri/jaylasiwi boyınsha jaylastırıw quralları qala, qaladan tısqarı, awıl, taw, toǵay, dáryadaǵı hám basqalarǵa bólinedi.
Islew waqtı boyınsha jaylastırıw quralları tómendegilerge bólinedi:
jıl boyı isleytuǵın;
máwsimiy isleytuǵın;
dem alıw kúnlerindegi;
turıw kúniniń waqtı boyınsha túni -kúni, kúndiz kúni yamasa sheklengen tárizde isleytuǵın.
|
|
Bosh sahifa
Aloqalar
Bosh sahifa
Ózbekstan respublikasí joqarí bilimlendiriw, ilim hám innovaciyalar ministrligi berdaq atindaǵi Qaraqalpaq Mámleketlik Universiteti
|